Motichoor Chaknachoor Box Office Collection Day 3: नवाजुद्दीन की 'मोतीचूर चकनाचूर' का धमाका, वीकेंड पर किया इतना कलेक्शन  
नवाजुद्दीन सिद्दीकी की फिल्म हुई रिलीज
वीकेंड पर फिल्म ने किया इतना कलेक्शन
दर्शकों को खूब लुभा रही है ये फिल्म
Motichoor Chaknachoor Box Office Collection Day 3: बॉलीवुड एक्टर नवाजुद्दीन सिद्दीकी (Nawazuddin Siddiqui) की रोमांटिक कॉमेडी फिल्म 'मोतीचूर चकनाचूर' रिलीज हो गई है. अपनी इस फिल्म के जरिए एक्टर नवाजुद्दीन  सिद्दीकी पहली बार रोमांटिक फिल्मों में हाथ आजमा रहे हैं. नवाजुद्दीन और बॉलीवुड एक्टर सुनील शेट्टी की बेटी आथिया शेट्टी (Athiya Shetty) की फिल्म 'मोतीचूर चकनाचूर (Motichoor Chaknachoor)' बॉक्स ऑफिस पर काफी धमाल मचा रही है. छोटे शहर के मध्यवर्गीय परिवारों की जिंदगी पर आधारित इस फैमिली कॉमेडी फिल्म ने तीसरे दिन भी बॉक्स ऑफिस पर जमकर कमाई की. फिल्म को लेकर अनुमान लगाया जा रहा है कि नवाजुद्दीन सिद्दीकी की फिल्म ने तीसरे दिन यानी वीकेंड पर 6 करोड़ रुपये का कलेक्शन किया होगा.
Marjaavaan Box Office Collection Day 3: सिद्धार्थ मल्होत्रा की फिल्म 'मरजावां' ने वीकेंड पर मचाया तहलका, कमा डाले इतने करोड़


हालांकि अभी इसके आधिकारिक आंकड़े आना बाकी है. 'मोतीचूर चकनाचूर (Motichoor Chaknachoor)' फिल्म ने शनिवार को यानी दूसरे दिन 5 करोड़ रुपये की कमाई की थी. इस हिसाब से नवाजुद्दीन सिद्दीकी की फिल्म ने अब तक 15 करोड़ रुपये की अच्छी-खासी कमाई की है. वहीं फिल्म की बात करें तो, 'मोतीचूर चकनाचूर (Motichoor Chaknachoor)' की कहानी भोपाल के पुष्पिंदर त्यागी यानी नवाजुद्दीन सिद्दीकी (Nawazuddin Siddiqui) और अनिता यानी आथिया शेट्टी (Athiya Shetty) की है. अनिता विदेशी दूल्हे से ब्याह रचाकर विदेश में बसना चाहती है, और अपनी सहेलियों पर रौब जमाना चाहती है. लेकिन बार-बार इस मोर्चे पर गच्चा खाने के बाद अपनी मौसी की सलाह पर उसकी निगाह टिकती है अपने पड़ोसी पुष्पिंदर त्यागी पर. पुष्पिंदर की उम्र 36 साल हो चुकी है, और अब वह अपने जीवन के अकेलेपन को दूर करना चाहता है. जिसके लिए वह किसी भी लड़की से शादी करने को तैयार है. पुष्पिंदर और अनिता विवाह बंधन में बंध जाती हैं, लेकिन फिर पता चलता है कि पुष्पिंदर की दुबई से नौकरी छूट चुकी है. 
दीपिका पादुकोण ने कैंची उठाई और काट दी रणवीर सिंह की मूंछ, वायरल हुआ Video


नवाजुद्दीन सिद्दीकी और आथिया शेट्टी की फिल्म 'मोतीचूर चकनाचूर (Motichoor Chaknachoor)' पूरी तरह से फैमिली  ड्रामा है, जिसमें छोटे शहर के दो पड़ोसियों की कहानी को समेटा गया है. फिल्म के छोटे-छोटे पल ऐसे दौर में ले जाते हैं जिन्हें हम धीरे-धीरे पीछे छोड़ते जा रहे हैं. फिल्म में हंसाने की भी कोशिश बहुत ही प्यारे पलों से की गई है. नवाजुद्दीन सिद्दीकी और आथिया शेट्टी (Athiya Shetty) की दिलचस्प केमेस्ट्री वाली 'मोतीचूर चकनाचूर' वन टाइम वॉच है.